***EXTRAS DIN REGULAMENTUL SPECIFIC DE ORGANIZARE ŞI DESFĂŞURARE A OLIMPIADEI DE ŞTIINŢE SOCIO-UMANE,*** Nr. 25103 /22.01.2019

**5. Selecția elevilor**

**e. De la etapa judeţeană pentru etapa naţională** se califică din **cadrul fiecărui judeţ/fiecărui sector al municipiului București lucrarea** (ciclul primar-educaţie civică), **echipajul** (ciclul gimnazial-cultură civică) şi **elevi individual** (ciclul liceal-disciplinele logică, argumentare și comunicare, psihologie, sociologie, economie, filosofie), în următoarele condiţii:

**i. punctaj minim obținut la etapa județeană/sectoarelor municipiului București de 85 de puncte (nota minimă obţinută – 8, 50)**

**ii.** pentru disciplina educaţie civică (ciclul primar), **lucrarea clasată pe locul I (premiul I)** la etapa judeţeană/sectoarelor municipiului București. ***Etapa naţională a olimpiadei de educaţie civică (ciclul primar) se desfăşoară fără deplasarea elevilor. Inspectoratele şcolare vor transmite prin profesorul însoţitor originalul lucrării scrise şi afişul clasate pe locul I (premiul I) la etapa judeţeană. Lucrarea scrisă şi afişul vor fi înaintate secretarului Comisiei centrale, după festivitatea de deschidere a olimpiadei, în plicsigilat, cu ştampila inspectoratului școlar şi semnătura inspectorului şcolar general şi a inspectorului de specialitate pentru ştiinţe socio-umane. Lucrările şi afişele vor fi evaluate de către Comisia centrală a olimpiadei pentru disciplina educaţie civică, care stabileşte ierarhia la nivel naţional (premii, menţiuni, clasament final). Nerespectarea integrală a condiţiilor menţionate, mai sus, atrage după sine neevaluarea lucrării şi afişului judeţului respectiv. Profesorul însoţitor va primi pe baza semnăturii şi a C.I./B.I. eventualele diplome pentru premiul sau menţiunea obţinută, respectiv premiul în bani acordat și va comunica rezultatul obţinut inspectoratului școlar.***

**iii.** pentru disciplina cultură civică (ciclul gimnazial), **echipajul clasat pe locul I (premiul I)** la etapa judeţeană/sectoarelor municipiului București.

**iv.** pentru disciplinele logică, argumentare și comunicare, psihologie, sociologie, economie, filosofie, **elevii clasaţi pe locul I (premiul I)** la etapa judeţeană/sectoarelor municipiului București, la 4 disciplinele logică, argumentare și comunicare, psihologie, sociologie, economie, filosofie.

**v.** Astfel, dacă **punctajul minim obținut la etapa județeană/sectoarelor municipiului București este de 85 de puncte (nota minimă obţinută–8, 50), în baza prevederilor Art. 15 alin. (3)** din cadrul ***Metodologiei-cadru de organizare şi desfăşurare a competiţiilor şcolare,*** fiecare judeţ/fiecare sector al municipiului București poate fi reprezentat la etapa naţională **de o lucrare pentru disciplina educaţie civică, un echipaj pentru disciplina cultură civică şi un număr de maxim 5 elevi la ciclul liceal, câte unul pentru fiecare disciplină (în total un număr de 7 elevi pentru fiecare județ/fiecare sector al municipiului București vor putea realiza deplasarea).**

**vi.** La etapa națională a olimpiadei, pentru olimpiada de ştiinţe socioumane de la **nivelul ciclului liceal**, la care elevii participă individual, **pentru fiecare disciplină**, și pentru echipajele care au participat la olimpiada de **cultură civică**, **ciclul gimnazial**, în baza prevederilor **Art. 15 alin. (4)** din cadrul ***Metodologiei-cadru de organizare şi desfăşurare a competiţiilor şcolare,* se atribuie un număr de 23 de locuri suplimentare/disciplină de liceu**, respectiv **23 de locuri suplimentare pentru echipajele de cultură civică de la gimnaziu,** în ordinea descrescătoare a punctajelor obținute conform clasamentului național realizat după finalizarea etapei județene/a sectoarelor municipiului București și calificarea participanților pe locurile prevăzute la art. 15 alin. (3) din cadrul ***Metodologiei-cadru de organizare şi desfăşurare a competiţiilor şcolare.*** Și în acest caz, pentru a participa la etapa națională pe locurile suplimentare este necesar ca punctajul minim obținut la etapa județeană/sectoarelor municipiului București să fie de 85 de puncte ( nota minimă obţinută – 8, 50).